OpenLLM-France/wikimedia huggingface dataset:
# Sinecologia

La sinecologia és una branca de l'ecologia s'ocupa de la biocenosi, és a dir, les comunitats de moltes espècies d'animals, plantes i microorganismes. El terme "sinecologia" va ser proposada pel botànic suís C. Schröter i aprovat pel Congrés Internacional de Botànica de Brussel·les el 1910 per designar el conjunt de coneixements relatius a les comunitats de plantes, o fitocenosis. Per tant, sinecologia originalment era un sinònim de fitocenologia. La majoria de fitocenòlegs finalment consideraren la sinecologia simplement com a part de fitocenologia abraçant l'estudi ecològic de fitocenosis.
És la ciència que estudia en comú totes les relacions entre les comunitats biològiques i entre els ecosistemes de la terra. És l'estudi de les comunitats, és a dir, medis ambientals individuals i les relacions entre les espècies que hi viuen.

## Enllaços externs

* http://encyclopedia2.thefreedictionary.com/Synecology
* http://www.buenastareas.com/ensayos/Definici%C3%B3n-Autoecolog%C3%ADa-y-Sinecolog%C3%ADa/5281259.html
# Peu pla

Un peu pla (també conegut com a peus plans o arcs vençuts) és un terme d'ús comú que fa referència a una malaltia caracteritzada pel col·lapse de l'arc del peu, ocasionant que tota (o gairebé tota) la superfície de la planta tingui contacte amb el terra. S'estima que un 20% de la població mundial no presenta desenvolupament de l'arc en un peu o en ambdós peus. És important esmentar que tenir peus plans no implica una disminució en la velocitat de desplaçament, ni tampoc afecta el reflex plantar.

## Diagnòstic

Radiològicament es pot utilitzar l'angle calcaneoplantar:

## Referències

* ↑ Whitford D., Esterman A . «A randomized controlled trial of two types of in-shoe orthoses in children with flexible Excess pronation of the feet». Foot and Ankle International, 28, 2007, p. 715-23. DOI: 10.3113/FAI.2007.0715.
* 1 2 «Pes Planus». University of Washington, Department of Radiology. Last modified: 14 August 2016

## Vegeu també

* Peu buit
* Genu valgum
# Minucia (cràter)

Minucia és un cràter amb coordenades planetocèntriques de 22.43 ° de latitud nord i 359.97 ° de longitud est, sobre la superfície de l'asteroide del cinturó principal (4) Vesta. Fa 23.15 km de diàmetre. El nom adoptat com a oficial per la UAI el 27 de desembre de 2011. fa referència a una verge vestal romana.

## Referències

* ↑ "Minucia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Worsfold, T. Cato. Kessinger Publishing. History of the Vestal Virgins of Rome, 1997..
# La Route

La Route és una pel·lícula documental rodada el 1972 i estrenada el 1975. Fou dirigida per Jean-François Bizot, coautor del guió amb Patrick Rambaud.

## Sinopsi

Morin es troba perdut i marginal, i decideix embarcar-se cap a Àsia. Pel camí es troba amb el Mercadet, tan perdut com ell, i Jo, un estudiant que s'ha convertit en músic. Tots tres van pel mateix camí, però mentre que Jo es queda a Àsia, Morin i Mercadet tornen a França.

## Repartiment

* Pierre-Louis Morin
* Féodor Atkine
* Georges Ohanessian
* Léon Mercadet

## Referències

* ↑ La Route a unifrance.org
* ↑ La Route a premiere.fr

## Bibliografia

* Gaston Haustrate, Cinéma 75, n. 198, mai 1975, p. 137
* Albert Bolduc, Positif, n. 173, septembre 1975, p. 74
* Daniel Sauvaget, La Saison cinématographique 75, octobre 1975, p. 316
# Universitat del Sagrat Cor de Luxemburg

La Universitat del Sagrat Cor de Luxemburg (SHUL) (en anglès: Sacred Heart University Luxembourg) és una escola universitària de negocis i campus, amb seu a la Ciutat de Luxemburg, al sud de Luxemburg.1 Es tracta d'una institució d'educació superior catòlica que gradua estudiants d'almenys 30 països. Consisteix en una subseu de la Universitat del Sagrat Cor de Fairfield, Connecticut, als Estats Units.

## Vegeu també

* Universitat de Luxemburg
* Cultura de Luxemburg

## Referències

* ↑ «Sacred Heart University» (en anglès). Arxivat de l'original el 2014-05-13. [Consulta: 8 juliol 2015].
# Rascló de Wallace

El rascló de Wallace (Habroptila wallacii) és una espècie d'ocell de la família dels ràl·lids (Rallidae) i única espècie del gènere Habroptila. Habita pantans i aiguamolls d'Halmahera, a les illes Moluques.
# Universitat estatal pedagògica del Bohdan Khmelnitski de Melitòpol

La Universitat estatal pedagògica del Bohdan Khmelnitski de Melitòpol (en ucraïnès: Мелітопольський державний педагогічний університет імені Богдана Хмельницького) és l'edifici més gran d'ensenyament de Melitòpol.
# Dragon

«Dragon» té aquests significats:
* Dragon (disc de Loudness), tretzè àlbum del grup de música heavy metal Loudness, publicat el 1998
* Dragon (nau espacial), nau espacial parcialment reutilitzable desenvolupada per l'empresa americana de logística espacial privada SpaceX
* Dragon (vela), embarcació de vela dissenyada per Johan Anker el 1929
* Dragon Airlines o Cathay Dragon, aerolínia basada a Hong Kong, a l'Aeroport Internacional Chek Lap Kok
* Dragon Data, empresa gal·lesa fabricant de microordinadors en l'inici de la dècada del 1980
* Sant Privat e lo Dragon, municipi al departament de l'Alt Loira (Alvèrnia-Roine-Alps, França)
# Pinya de rosa

* No s'ha de confondre amb Pinya de rosa (llibre).
La pinya de rosa o puny del mico és un tipus de nus, anomenat d'aquesta manera atès que s'assembla a una rosa tancada o a puny petit. També sembla una pilota de voleibol o futbol d'estil antic. Es lliga al final d'una corda per servir com a pes, fent-lo més fàcil de llançar, i també com un nus ornamental. Una corda que té aquest tipus de nus en un extrem pot ser utilitzada com una arma improvisada, anomenada slungshot pels mariners. També va ser utilitzada en el passat com una àncora en escalades de roca. El puny de mico és més utilitzat com el pes de guia. La línia tindria el puny del mico en un extrem, en un as de guia en l'altre, amb prop de 30 peus (10 metres) entre línia. Un puny de mico pot ser utilitzat en dos extrems d'una línia de remolc d'un costat d'una xarxa de pesca que és després llançada d'un vaixell a l'altre, permetent a la xarxa enfonsar i ser colocanda entre dos vaixells així la xarxa d'arrossegament pot ser utilitzada entre els dos, en una pesca d'arrossegament on el remolc es negocia entre ambdues parts. Les tres bobines de cordes en forma de puny de mico efectuen un conjunt de nusos borromeus en tres dimensions. Un puny de mico flotant pot ser creat lligant un material que suri, com un suro o poliestirè.

## Referències

* ↑ Optimot:pinya de rosa
* ↑ Board on Science and Technology for International Development, National Research Council. record_id = 1024 & page = 77 Tecnologies Peixaters per Països en Desenvolupament. The National Academies Press, 1998.
# Miner pit-rogenc

El miner pit-rogenc (Sclerurus scansor) és una espècie d'ocell de la família dels furnàrids (Furnariidae).

## Hàbitat i distribució

Viu entre la malesa dels boscos del nord-est, centre i est del Brasil, est del Paraguai i nord-est de l'Argentina.

## Taxonomia

La població del nord-est de Brasil és, de vegades, considerada una espècie de ple dret:
* miner de Ceará(Sclerurus cearensis E.Snethlage, 1924).

## Referències

* ↑ «Miner pit-rogenc». Cercaterm. TERMCAT, Centre de Terminologia. Rev. 20/03/2021(català)
* ↑ J del Hoyo, Collar, N.J., Christie, D.A., Elliott, A., Fishpool, L.D.C., Boesman, P. and Kirwan, G.M. 2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ miner de Ceará«Miner pit-rogenc». Cercaterm. TERMCAT, Centre de Terminologia. Rev. 20/03/2021(català)
# Langford

«Langford» té aquests significats:
* Langford (Dakota del Sud), població dels Estats Units a l'estat de Dakota del Sud
* Katherine Langford (1996), actriu australiana
* Mary Langford (Liverpool, 1894 – ?), nedadora anglesa que va competir a començaments del segle XX
* William Langford (Gravenhurst, 1896 – Toronto, 1973), remer canadenc que va competir durant la dècada de 1920
# Tàngara de Puerto Rico

La tàngara de Puerto Rico (Nesospingus speculiferus) o tàngara porto-riquenya o plorosa és una espècie d'au paseriforme de la família Phaenicophilidae endèmica de Puerto Rico i illes limítrofes.
És l'única espècie del gènere Nesospingus P.L. Sclater, 1885. Històricament es classificava en la família dels tràupids (Thraupidae) però recents estudis genètics han indicat que ha de situar-se en la família dels fenicofílids (Phaenicophilidae), al costat d'altres tangaras del Carib, o encara a la seua pròpia família dels nesospíngids (Nesospingidae).
La tàngara de Puerto Rico mesura uns 16 cm de llarg i pesa 36g. El plomatge de les seves parts superiors és marró fosc, amb el cap negrós, excepte la gola que és blanca com la resta de parts inferiors. Presenta els flancs tacats de gris. Es pot trobar a esbarts d'uns dotze individus entre la vegetació densa. Dorm en les palmeres o en els canyars. S'alimenta de fruits de dàtils, formigues i altres insectes, a més d'aranyes, sargantanes i granotes. Es reprodueix entre gener i agost. Situa el seu niu en forma de bol en els arbres a no més de 9m. Els seus buits són de color crema amb motes terroses.

## Referències

* ↑ «Tàngara de Puerto Rico». Cercaterm. TERMCAT, Centre de Terminologia. Rev. 20/09/2022(català)
* ↑ «Nombres en castellano de las aves del mundo recomendados por la Sociedad Española de Ornitología (Decimosexta parte: Orden Passeriformes, Familias Thraupidae a Icteridae)»». A: Handbook of the Birds of the World. Madrid: Ardeola, 2012, p. 157-166 [Consulta: 10 desembre 2016].
* ↑ Fitxa a Avibase
* ↑ FK Barker, KJ Burns, J Klicka, SM Lanyon et IJ Lovette. 2013. Going to extremes: Contrasting rates of diversification in a recent radiation of New World passerine birds. Systematic Biology 62: 298–320.
* ↑ FK Barker, KJ Burns, J Klicka, SM Lanyon et IJ Lovette. 2015. New insights into New World biogeography: An integrated view from the phylogeny of blackbirds, cardinals, sparrows, tanagers, warblers, and allies. Auk 132: 333–348.
* ↑ Gill, F.; Donsker, D.; Rasmussen, P. (Eds). 2021. IOC World Bird List (v11.1). doi : 10.14344/IOC.ML.11.1.
# Turó del Grèvol

El Turó del Grèvol és una muntanya de 1.074 metres que es troba al municipi d'Espinelves a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pla Carrington-Cutileiro

El pla Carrington–Cutileiro fa referència al pla de pau proposat per Lord Carrington i l'ambaixador portuguès José Cutileiro com a resultat de la conferència de pau de la CE que va tenir lloc el febrer de 1992 amb l'objectiu d'evitar una guerra definitiva a Bòsnia-Hercegovina. Va ser conegut també com a Acord de Lisboa (Lisabonski sporazum en serbocroat). Proposava que una distribució de poder en termes ètnics i una devolució del govern central a les diferents comunitats ètniques locals. Els diferents districtes de Bòsnia-Hercegovina serien classificats com a bosníacs/musulmans, serbis o croats d'acord amb el pla, encara que en alguns la majoria ètnica d'un grup pogués estar lluny de ser evident.
L'11 de març de 1992 l'Assemblea Nacional de la República Sèrbia va rebutjar el pla de manera unànime, proposant un mapa propi que reclamava gairebé 2/3 del territori de Bòsnia, amb ciutats partides a nivell ètnic i enclavaments aïllats, deixant a musulmans i croats en una porció de territori sense continuïtat en el centre del país. Cutileiro va rebutjar la proposta sèrbia i va revisar un altre esborrany que proposava tres unitats constituents que estaria «basades en els principis nacionals i tenint en compte diferents criteris: econòmics, geogràfics i d'altres tipus.»
El 18 de març de 1992 les tres parts van arribar a un acord. Alija Izetbegović dels bosníacs, Radovan Karadžić dels serbis i Mate Boban dels croats. Però el 28 de març de 1992, després d'una trobada a Sarajevo amb l'ambaixador americà a Iugoslàvia, Warren Zimmermann, Izetbegović va desdir-se de la seva signatura i va oposar-se a la divisió proposada per a Bòsnia.
El desembre de 1995, José Cutileiro va lamentar en una carta a la revista The Economist el fracàs del pla, que posteriorment també va adjuntar en documents per al Tribunal Penal Internacional per a l'antiga Iugoslàvia. Traducció d'un extracte a continuació:
   Després de diferents rondes de negociació els nostres «principis per a uns futurs acords constitucionals per a Bòsnia-Hercegovina» van ser acordats per les tres parts (musulmans, serbis i croats) a Sarajevo el 17 de març de 1992 com a base per a futures negociacions. Aquests van continuar, incloent-hi mapes i altres fins a l'estiu, quan els musulmans van renegar de l'acord. Si no ho haguessin fet, la qüestió bosniana podia haver-se resolt més aviat, amb una pèrdua menor (majoritàriament musulmana) de vides i terres. Per ser justos, el president Izetbegović i els seus ajudants van ser encoratjats a tirar per terra aquell acord per tal de lluitar per un estat bosnià unitari per estrangers benintencionats que pensaven que en sabien més...

## Vegeu també

* Acords de Dayton

## Referències

* ↑ Glaurdić, Josip. The Hour of Europe: Western Powers and the Breakup of Yugoslavia. Londres: Yale University Press, 2011, p. 294. ISBN 030016629X.
* ↑ «Testimoni de l'ambaixador José Cutileiro» (en anglès). Arxivat de l'original el 2015-12-30. [Consulta: 8 març 2016].
* ↑ Raju G. C., Thomas. Yugoslavia Unraveled: Sovereignty, Self-Determination, Intervention. (en anglès). ISBN 978-0-7391-0517-7.
# Muhàmmad Xams al-Din

Muhammad Shams al-Din (+1339) fou emir indjúida de Fars per un mes. Era fill del fundador de la dinastia Sharaf al-Din Mahmud Shah.
Mort el pare Mahmud (1336) no va trigar a esclatar la lluita entre els germans Masud Shah Djalal al-Din i Ghiyath al-Din Khay Khusraw. Muhammad va donar suport al segon que fou derrotat el 1338. El vencedor Masud va empresonar als dos germans derrotats a Kalat Safid o Kale-i Safid (Fars). Ghiyath al-Din va morir (1338) però Muhammad es va poder escapar i se'n va anar a Isfahan, també part del govern de Fars, on fou acollit.
Hasan Kücük el cobànida, per recuperar algunes províncies pel que ell considerava el govern central amb seu a Tabriz, va nomenar governador a Shiraz (Fars) al seu cosí Pir Husayn ibn Amir Maḥmud ibn Amir Coban (1338). El 1339 Pir Husayn es va aliar amb el fugitiu Muhammad Shams al-Din i unides les forces dels dos homes van derrotar a Masud a Sarvestan a uns 120 km al sud-est de Shiraz. Els dos vencedors van entrar a Shiraz i Masud va fugir al Luristan.
Al cap d'un mes de govern conjunt Pir Husayn va matar a Muhammad i va quedar sol al govern.
# Lanhélin

Lanhélin (en bretó Lanhelen) és un municipi francès, situat a la regió de Bretanya, al departament d'Ille i Vilaine. L'any 2006 tenia 813 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 610 | 620 | 681 | 716 | 644 | 621 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Bernard Verdon | UMP |
| 2008- | Ginette Hamon | |
# Valdelosa

Valdelosa és un municipi de la província de Salamanca a la comunitat autònoma de Castella i Lleó. Limita al Nord amb Mayalde i El Cubo de Tierra del Vino, a l'Est amb Topas, al Sud amb Forfoleda i Torresmenudas i a l'Oest amb Zamayón, Palacios del Arzobispo i Santiz.

## Demografia

Evolució demogràfica :
| 1991 | 1996 | 2001 | 2004 |
| 485 | 511 | 501 | 530 |

## Enllaços externs

* Enllaç a Wikisalamanca
# Tàngara de Schrank

La tàngara de Schrank (Tangara schrankii) és un ocell de la família dels tràupids (Thraupidae).

## Hàbitat i distribució

Habita la selva pluvial, clars i bosc obert de les terres baixes, des del sud-est de Colòmbia i sud de Veneçuela, cap al sud, a través de l'est de l'Equador i est del Perú fins al nord i l'est de Bolívia i oest amazònic del Brasil.

## Referències

* ↑ «Tàngara de Schrank». Cercaterm. TERMCAT, Centre de Terminologia. Rev. 20/01/2023(català)
# Sueo Ōe

Sueo Ōe (japonès: 大江季雄) (Maizuru, 2 d'agost de 1914 - Luzon, 24 de desembre de 1941) va ser un atleta japonès, especialista en el salt de perxa, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on va guanyar la medalla de bronze en la prova del salt de perxa del programa d'atletisme. Finalitzà amb un mateix salt de 4,25 metres que seu compatriota Shuhei Nishida. Quan els dos es van negar a competir entre ells per decidir un guanyador, Nishida va rebre la plata després d'una decisió de l'equip japonès, sobre la base que havia aconseguit l'alçada en menys intents. En tornar al Japó ambdós tenien les medalles olímpiques tallades per la meitat i un joier va unir les dues meitats en una nova medalla, meitat plata i meitat bronze.
En el seu palmarès també destaca una medalla d'or als Jocs de l'Extrem Orient de 1934 i una de plata als Jocs Mundials dels estudiants de 1935. El 1937 va establir un nou rècord nacional, amb 4,35 metres, que fou vigent durant 21 anys.
El 1939 es va unir a l'exèrcit imperial japonès i va morir en acció de guerra a Luzón el 24 de desembre de 1941.

## Millors marques

* Salt de perxa. 4,35 metres (1937)

## Referències

* 1 2 «Olympedia – Sueo Oe». [Consulta: 23 maig 2022].
* ↑ «The Olympians who took matters into their own hands when they weren't allowed to share their medal», 08-08-2016.
* ↑ «Olympedia – Sueo Oe». [Consulta: 23 maig 2022].
* ↑ «World Student Games (Pre-Universiade)». [Consulta: 23 maig 2022].
* ↑ Waśko, Janusz. Athletics National Records Evolution : 1912-2006. GreenArt Jacek Kardasz, 2007, p. 97. ISBN 978-83-925457-0-5.
* ↑ 舞鶴出身オリンピック選手　プロフィール Arxivat 2015-06-18 a Wayback Machine.. soukaku.com
* ↑ Sueo Oe. sports-reference.com
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 abril 2020. [Consulta: 24 juliol 2018].
* ↑ «「戦没オリンピアン」を追う 広島市立大の曾根名誉教授» (en japanese). Nikkei, 16-08-2018 [Consulta: 27 juliol 2021].
* ↑ Fitxa a trackfield.brinkster.net
# Plataforma d'Unitat Socialista del Kurdistan

Plataforma d'Unitat Socialista del Kurdistan fou un grup polític kurd de Turquia fundat el 1994/1995. Es va formar per la unió de quatre organitzacions (una de les quals, el YEKBÛN, era al seu torn resultat de la unió de tres organitzacions més):
* Alliberadors Nacionals del Kurdistan-RNK (Kurdistan Ulusal Kurtulusculari-RNK, anagrama KUK-RNK)
* Partit Revolucionari-Kawa
* Tekosina Sosyalist
* YEKBÛN
El juliol de 1998 es va dissoldre després d'una reunió a Alemanya i el comitè central del YEKBÛN resident a Suècia, va decidir formar una nova organització per dur a terme la lluita armada contra el govern turc, el Partit Revolucionari del Kurdistan, que mai no ha dut a terme una lluita armada contra el govern turc i ha estat només un partit polític.

## Referències

* ↑ «PYSK ava bû» (en kurd). Armanc, ABRIL-MAIG 1996, pàg. 10 [Consulta: 21 agost 2022].

## Enllaços externs

* Partits polítics de Turquia 2007 a: rds.homeoffice.gov.uk/rds/pdfs07/turkey-140307.doc document editable
* Evolució
# Molí del Sindicat

El Molí del Sindicat és una obra d'Alcarràs (Segrià) protegida com a Bé Cultural d'Interès Local.

## Descripció

Molí medieval situat sota del carrer Major. L'accés es fa a través d'un edifici unifamiliar, que al segle XXI encara conserva el nom de cal Sindicat. Les voltes de pedra es troben en molt bon estat de conservació. Està situat a poc menys d'un metre de profunditat del carrer Major, i al costat de la séquia al segle XXI canalitzada.

## Referències

* ↑ «Molí del Sindicat». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juliol 2021].
# Union für Südtirol

Union für Südtirol (UfS) és un partit polític nacionalista i independentista de dretes de Tirol del Sud. Defensa la tutela dels alemanys i ladins de la regió i l'autodeterminació. També està obert a la defensa de les tradicions i al medi ambient de la regió. A les eleccions europees es presenta en coalició amb el Partit Sard d'Acció, Lliga per l'Autonomia - Aliança Llombarda, Lliga Front Vèneto i Libertà Emiliana-Alleanza Libera Emilia. El seu òrgan és el periòdic Zukunft Heimat.
Fou creat el 1988 per Alfons Benedikter, Eva Klotz i Gerold Maraner com a escissió del Südtiroler Volkspartei (SVP), i aplegaren membres de llistes menors com Freiheitliche Partei Südtirols, el Südtiroler Heimatbund i altres.
Benedikter serà nomenat obmann (secretari), i mantindrà confrontació amb SVP. El 1991 nomena secretari Martin Wenter, però no treu consens i el 1993 el substitueix per Karl Augsten, de manera que a les eleccions regionals de 1993 obté 2 consellers (Klotz i Benedikter).
El 1994 es reestructura el partit. L'obmann és substituït per un landessekretär (secretari provincial); n'és nomenat Andreas Pöder, i es crea la Junge Union. El 1995 es presenta a les eleccions municipals i obté 40 regidors.
A les eleccions legislatives italianes de 1996 se presenta per separat del SVP i obté 55.548 vots a la Cambra dels Diputats i 19.330 al Senat d'Itàlia, i cap escó. A les regionals de 1998 manté dos consellers (Klotz i Pöder), confirmats per les regionals de 2003. Tanmateix, la seva progressió es va veure afectada pels enfrontaments personals entre Eva Klotz i Andreas Pöder, que provocaren que el 2007 Klotz abandonés el partit per a fundar el moviment Süd-Tiroler Freiheit. Això provocà que a les provincials de 2008 només obtinguessin 3l 2,3% dels vots i un conseller.

## Enllaços externs

* Web oficial
* Web de la Junge Union Arxivat 2009-04-13 a Wayback Machine.
# Valdemadera

Valdemadera és un municipi de la Rioja, a la regió de la Rioja Baixa.

## Demografia

Amb tan sols 10 habitants censats en el 2008, Valdemadera és una de les sis localitats amb menys habitants d'Espanya i la més deshabitada de la Rioja, empatada amb Villarroya.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Dècada del 1600
## Esdeveniments

* Invenció del telescopi i el termostat
* Amsterdam esdevé el centre econòmic del món
* Publicació de El Quixot

## Personatges destacats

* William Shakespeare
* Guy Fawkes
* Galileo Galilei
* François de Malherbe
* Miguel de Cervantes Saavedra
* Felip III de Castella
* Elisabet I d'Anglaterra
# Suenoïta

La suenoïta és un mineral de la classe dels silicats que pertany i dona nom al grup del nom arrel suenoïta.

## Característiques

La suenoïta és un amfíbol de fórmula química ◻Mn₂Mg₅Si₈O$_{22}$(OH)₂. Va ser aprovada com a espècie vàlida per l'Associació Mineralògica Internacional l'any 2019, i encara resta pendent de publicació. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de la Universitat de Pisa (Itàlia), amb el número de catàleg: 19891.

## Formació i jaciments

Va ser descoberta a la mina de manganès de Scortico, situada a la localitat italiana de Fivizzano, a la província de Massa i Carrara (Toscana, Itàlia). Aquesta mina és l'únic indret de tot el planeta on ha estat descrita aquesta espècie mineral.

## Referències

* ↑ «Suenoite» (en anglès). Mindat. [Consulta: 14 març 2022].